text:
Dialuna anochi tabata tin otro anochi di ensayo pa Musical Time, preparando pa e gran fiesta di e fin di siman binidero, hunto cu ERA di Corsou.
Leo Rodriguez, Manager di Musical Time a cuminsa na bisa cu nan ta polis un cu otro, hincando e setnan den otro y nan ta den ful swing cu e ultimo preparacionnan. El a sigui bisa cu for di Carnaval 65 nan ta bezig, cu tocanan regular. E fiestanan di e fin di siman aki, ta un di e fiestanan grandi cu Musical Time ta preparando p’e. Esaki ta un combinacion cu no ta bay haya facil mas.
Marriott Resort & Stellaris Casino a acerca Musical Time pa un fiesta bailabel hunto cu e agrupacion ERA directamente for di nos isla ruman, Corsou. Nan lo bin cu tur e hitnan di Musical Time, for di nan comienso te cu awo. Tur esaki den e ‘time-frame’ stipula pa nan. Musical Time tambe ta preparando pa nan 45 aña di existencia.
Musical Time semper tabata in un harmonia cu ne y pa e fiesta aki, segun Rodriguez, un 80% di e integrantenan original di e banda lo ta presente den e fiesta di diasabra awo, hunto cu ERA.
Por ultimo, Leo Rodriguez a extende un invitacion na tur e bailadonan pa bin gosa di un bon y dushi fiesta diasabra awo den Ballroom di Marriott Resort.


c: text/html

text:
ORANJESTAD, Aruba: Recientemente Marksonn Maduro tabata tin un encuentro cu Ericko Pieternella prome cu su salida for di Aeropuerto Internacional Reina Beatrix pa Toronto – Canada. Marksonn ta desea Ericko tur clase di exito na e NCCWMA WORLD MASTERS ATHLETICS CHAMPIONSHIP 2017. Ericko lo representa Aruba y ta competi entre diferente paisnan di Norte America, America Central y Caribe.
Cu e deseo di exito na Ericko Pieternella, Marksonn ta demostra su sosten na personanan cu ta hiba un bida activo. Marksonn su pensamento ta cu di hoben bo mester haci deporte paso un curpa sano ta trece cun’e un mente sano. Ora bo mente ta sano bo ta pensa riba cos nan bon so manera logra tur meta cu bo pone bo dilanti. E motivacion ta keda cu nos tur tin di haci deporte pa construi un miho futuro.
Ericko ta un bon ehempel di e importancia pa hobennan hiba un bida activo y consciente. Ericko tabata un di e personanan cu a funda e movecion di hubentud HAC den Partido AVP y ainda ta hiba un bida activo y consciente. Marksonn Maduro candidato pa hubentud di Partido AVP ta sostene e pensamento di tin un bida activo y consciente. Esaki ta yuda hobennan pa por tin e posibilidad pa desaroya nan mes na nan potencial maximo y contribui e miho di nan na pais Aruba.

robotstxt: allowed

filter: keep


text:
ORANJESTAD,Aruba
Parlamentario Endy Croes ta splika cu berdaderamente crisis a kita atencion di tur hende cual ta comprendibel. Tur gobierno rond mundo ta buskando solucion pa proteha salud di nan pueblo na promer lugar. Sigur no un tarea facil momento cu mester a implementa un serie di medida pa proteha e cuidadano. Sinembaro esaki a trese efectonan hopi pisa den economia di cada pais. Pa Aruba esaki no tabata otro.
///Trabounan essencial durante crisis:
Gobierno a introduci Shelter in Place pa asina juda contola y combati e corona virus pa e no plama mucho liher. Hendenan cu tin un trabou esencial ta wordo permiti pa ta riba caya durante dia mientras desde 9pm pa 6am tin e avondklok unda tur hende mester ta paden. Trabounan essencial ta manera Polis, Brandweer, Ambuylance, Mediconan, Enfermeranan, Botica, Supermercado pa nombra algun.
///Ministerio Publico ta cay bou di NO essencial?
Algo cu tabata precupa un porcentahe grandi di comunidad promer cu e crisis tabata e velocidad cu Ministerio Publico ta traha. Asina por tende avalancha di critica na radio emisoranan tur dia y tambe riba social media cual ta crea e impresion cu Ministerio Publico no lo ta trahando. Despues cu e crisis a dal Aruba imprecion a bira pior esta cu Ministerio Publico lo ta cay bou un departamento No essencial. Hasta un porcentahe grandi ta di opinion cu Ministerio Publico lo ta protehando e hala “berde”. Parlamentario Endy Croes ta sigui splika cu ta tuma Politiconan hopi tempo banda di ta ricibi zundra riba caya pa purba “praat goed” e parti Ministerio Publico pero no ta tur ora ta logra.
Pues ta e momento corecto pa Ministerio Publico mes papia pa su mes awor. ///Con leew ennrealidad Ministerio Publico ta cu e casonan aki:
Di acuerdo cu preguntanan diario cu ta bin dilanti cual ta Ministerio Publico so por contesta entre otro por ehempel: Dicon na Corsow si a sera Politiconan corupto den un tempo rapido? Dicon na St Maarten si a logra sera politiconan corupto den tempo record? Dicon caso IBIS di Paul Croes ainda no a bini bek dilanti? Dicon a drenta cas di Benny Sievinger y Leoncita Arends 1 di October 2019 y te cu awe no a scucha di un follow up? Parlamentario Endy Croes ta splika cu apesar cu nos ta den un crisis y politiconan ta 100% enfoca pa saka Aruba for di e crisis toch nos ta sinti e precupacion masha grandi for di pueblo alrespecto politiconan cu a “horta” y corumpi e pais aki cu e tendencia cu nan lo walk away. Pa e rasonnan aki y den cuadro di transparencia Parlamentario Endy Croes ta hasi un apelacion na Ministerio Publico pa nan bin dilanti y informa pueblo debidamente den nomber di e miles di cuidadanonan cu ta hasi e preguntanan aki tur dia. Lo ta na su lugar pa Ministerio Publico brinda pueblo informacion riba e dos casonan di fraude y corupcion tanto IBIS ( Paul Croes) y Avestruz( Benny Sevinger) ( ambos x-ministernan di AVP) pa asina mantene pueblo altante contribuyendo na trankilidad den comunidad. No bisa nada no ta un opcion mas. Kisas no por comparti tur cos pero splika pueblo por lo menos cu e casonan aki ta andando pa e trankilidad den comunidad Parlamentario Endy Croes ta termina bisando.


text:
Kralendijk- Entra djamars dia 23 di mart 2021, biaheronan ku ta biaha pa isla hermana di Kòrsou mester hasi un tèst di PCR ku resultado negativo, pa por subi avion.
E medida aki a wòrdu partisipá den un Curaçao Civil Aviation Authority (CCAA) pa entre otro aerolínea i aeropuertonan. Hopi hende sinembargo no ta na altura di e medida (nobo) aki.
Ya pa algun siman ta rekerí PCR pa biaha di Kòrsou pa Boneir, pero awor esaki mester tuma lugá ámbos ora di bai i ora di bin. Esaki ta nifiká, banda di e molèster, tambe un kargo finansiero basta pisá. E montante pa e dos pruebanan di PCR ta sali mas karu ku e pasashi bai-bin entre e dos islanan sea ku EZ Air of Divi Divi.
Riesgo haltu
Paseheronan ku ta biaha for di paisnan di riesgo haltu, segun kategorisashon di Hulanda, mester pasa tambe un tèst di antígeno òf un asina yamá NAAT tèst dentro di 24 ora promé ku yegada.


text:
FORMA a kuminsá e luna akí ku e estudio MBO Plantashon-1, Asistente di plantashon i preservashon di naturalesa. E estudio ta dirigí pa adultonan ku ta trahando den e área akí.
E estudio aki ta dura 1 aña eskolar, studiantenan ta bini skol 1 biaha pa siman, 4 òf 5 dia pa siman nan ta laborá na nan trabou den e area di plantashon. Speshal pa e estudio akí a desaroyá un método di lès. Aki a sali for di e punto di klima, suela di Bonaire i eksperensia di diferente hende ku hopi tempu ta traha den plantashon na Bonaire.
E tópikonan ku ta keda tratá ta: preparashon pa plantashon, manteshon di hardin, uso di suela, irigashon i kon pa trata kouteloso ku mata. Tambe tin atenshon pa e uso di material, mantenshon di hèrmènt i mashin i kon pa traha sigur i responsabel. Lo tin atenshon speshal pa e palunan bunita di Bonaire i kon pa krea un hardinan i spar awa.
E estudio i e material di lès pa e estudio akí a wòrdu desaroyá den koperashon kusr. Jan Jaap van Almenkerk di Wayaká Advies Bv. Sr.Sherwin Pourier di Bonaire Agri & Aqua BusinessPourier ta e dosente ku lo duna e materia prinsipal di agrikultura. E lèsnan práktiko ta tuma lugá na Greenlabel Bonaire.
Tur ku ta interesá den e estudio i tin un trabou den e area akí, te ainda tin lugá, pasa FORMA pa inskribí.


text:
WILLEMSTAD- 10 di ougùstùs 2015 – Resientemente Kòrsou a partisipá na ‘Expo Internacional Bolívar’. E feria turístiko a tuma lugá den Centro Total de Entretenimiento Cachamay na Puerto Ordaz, Venezuela. Ofisina di Turismo di Kòrsou (CTB) por mira bèk riba un partisipashon eksitoso.
E promé edishon di e feria a konta ku un total di 380 booth kaminda empresario i representante di diferente sektor a ekshibí nan produkto i servisio na esnan ku a bishitá ‘Expo Internacional Bolívar’. Papagayo Beach & Lounge Resort, San Marco Hotel & Casino, Veneto Casino and Holiday Beach Resort, Renaissance Curaçao Resort & Casino, Curaçao Marriott Beach Resort & Emerald Casino i Piscadera Harbor Village a djòin CTB pa brinda tur ku ta deseá di bishitá Kòrsou informashon importante pa nan estadia. InselAir tambe a forma parti di e tim di Kòrsou komo e úniko aerolínea internashonal ku ta brinda buelo direkto pa Kòrsou for di Puerto Ordaz.
E partisipashon di Kòrsou tabata pa enkurashá i fortifiká interkambio kultural i ekonómiko, ekshibí Kòrsou komo hòp di Latino Amérika i Karibe i presentá e kuantioso aktividatnan turístiko ku nos isla tin pa ofresé. Ademas di esaki tabatin vários konferensha i foro. Nan a keda repartí den dos sekshon. E promé sekshon tabata dirigí riba e potensial di estado Bolívar i e di dos sekshon a enfoká riba turismo, komersio i agrikultura.
Pa CTB partisipashon na e ‘Expo Internacional Bolívar’ tabata un bon oportunidat pa por a ekshibí e oportunidatnan turístiko ku Kòrsou ta ofresé na bishitantenan for di eksterior.


text:
WILLEMSTAD- 16 di òktober 2017 – Resientemente Ofisina di Turismo di Kòrsou (CTB) konhuntamente ku Curaçao Airport Partners (CAP) a tene diferente seminario di kapasitashon pa agentenan di biahe na diferente siudat den North Carolina, inkluyendo Charlotte, Greensboro i Raleigh. Propósito di e seminarionan tabata primeramente pa promové Kòrsou komo un destinashon tòp pa bishitantenan for di e área, miéntras ku ta sostené akshonnan publisitario relashoná ku e buelo semanal nònstòp ku American Airlines tin for di aeropuerto internashonal Charlotte Douglas pa Kòrsou.
Ku bista pa sigui oumentá e kantidat di bishitante for di e merkado di Nort Amérika, CTB i CAP a uni forsa ku American Airlines Vacations i tambe partnernan di sektor privá, Renaissance Curaçao Resort & Casino, Santa Barbara Beach & Golf Resort i Sunscape Curaçao Resort, Spa & Casino pa eduká e mihó agentenan di biahe di North Carolina riba Kòrsou su produkto turístiko.
Ku e resiente efektonan di horkan den Karibe, agentenan di biahe ta trahando di forma inkansabel pa asistí klientenan di kual nan plannan vakashonal den Karibe a keda afektá. Durante di e seminarionan e agentenan di biahe a ekspresá un interes nobo den Kòrsou komo parti di islanan ABC i su ubikashon den Karibe. Kòrsou awor ta un alternativa ideal pa tur ku tabatin un fakansi planiá pa aria di Karibe. Si e biahero ta konsiderando pa renobá su reservashon, Kòrsou sigur ta un opshon i nos portanan semper lo ta habrí.


text:
Federashon Deporte Olímpiko Kòrsou (FDOK) ayera, djaweps 1 di febrüari 2018, a presentá e deportistanan ku ta bai representá Kòrsou den Central American and Caribbean Games (CAC). E asina yamá ‘kick off’ aki a tuma lugá riba vèlt di sòfbòl na Buena Vista.
Despues di un temporada largu, Kòrsou su deportistanan ta kompetí atrobe riba plano internashonal. Despues di 8 aña nan ta representá Kòrsou den vários disiplina. Algun a klasifiká kaba pa CAC 2018, ku ta tuma lugá Baraquilla, Colombia.
Presidente di FDOK, Rignaal ‘Jean’ Francisca, a hiba palabra. Meskos tambe Ruthsel Martina ku ta fungi komo ‘chef de mission’ dje delegashon deportivo di Kòrsou. Despues tabatin presentashon dje deportistanan i nan federashonnan siguí pa diskurso di minister di Deporte Marilyn Alcalá-Wallé (PAR).
E mandatario a yama dilanti kolega minister di Finansas Kenneth Gijsbertha (MAN) i parlamentarionan Curtley Obispo (PAR) i Rennox Calmes di PIN. E minister di Deporte a enfatisá ku ta un tim di gobièrnu ta traha den kuadro dje partisipashon di Kòrsou na CAC 2018.
E deportistanan lokal tin ainda 5 pa 6 luna pa entrená fuerte pa CAC 2018. Un bon prestashon ganando medaya por nifiká nan klasifikashon tambe pa Weganan Panamerikano 2019 na Perú.


text:
Rosario2019 Beach Volleyball Masculino
Fransua y Eddy den full preparacion pa e weganan
Beach volleyball masculino Fransua Angela y Eddy Toro tin 6 luna preparando pa e Weganan di Playa Rosario 2019.
E duo di beach volleyball a dedica nan mes na e deporte y tin mas cu 6 luna preparando fuerte pa e competencia Sur Americano. E atleta Eddy Torro a cuminsa entrena for di tempo di e Youth Olympics, hunto cu Fransua nan a prepara for di cuminsamento di anja. Fransua ta esun cu mas experencia y ta yuda Eddy mas pa sa di e wega mes. Apesar nan no tin hopi experiencia hungando hunto pero no tin duda cu ambos lo hasi nan maximo esfuerso pa purba di yega mas leeuw den e torneo aki. Nan a comprometi nan mes pa un solo meta.
Hopi exito na Fransua y Eddie.


text:
Departamento di Salud Publico y Ministerio di Salud conhuntamente cu SVB y AZV ta organisa otro Vacunathon pa tur ciudadano na Aruba cu ainda no a vacuna. E Vacunathon aki lo tuma luga diadomingo dia 22 di augustus 2021 na Ritz Carlton hotel y lo cuminsa 9:00 am y lo termina 4:00 pm non stop.
Ta invita tur ciudadano cuminsando for di 12 aña bay ariba pa bin vacuna riba e dia aki. Bin cu bo AZV y si bo no tin AZV pero ta biba na Aruba por presenta cu un paspoort. E vacuna disponibel lo ta Pfizer mirando e grado di efectividad halto. Riba e dia aki tambe ta invita tur ciudadano cu a ricibi 1 vacuna pero no a busca su di 2 ainda pa pasa tambe y busca su vacuna. Entre e prome y di dos vacuna mester tin 3 siman si. E invitacion ta na comunidad pa yega y haci uzo di e oportunidad aki muy enparticular hobennan cu tin pa cuminsa scol pronto.


text:
WILLEMSTAD- 11 di yüli 2021 – Ofisina di Turismo di Kòrsou (CTB) ta raportá un kantidat di 21.223 turista di estadia pa luna di yüni. Ku e kantidat di turista di estadia aki, luna di yüni a bira e luna ku mihó prestashon for di momentu ku Kòrsou a habri bèk pa tráfiko aéreo komersial na yüli 2020. Na medio mei, Gobièrnu Hulandes a anunsiá konseho di biahe positivo pa Kòrsou i e kódigo pa Kòrsou a kambia di oraño pa hel. Na fin di mei, Alemania tambe a eliminá e konseho di biahe negativo pa Kòrsou i Estádos Unídos a ahustá e nivel di rísiko di biahe pa Kòrsou di nivel 4 pa nivel 2. Na mes momentu, Kòrsou a kuminsá suavisá e medidanan lokal kual a keda imponé durante e di dos ola di Covid-19.
E konsehonan di biahe positivo den nos merkadonan prinsipal kombiná ku suavisashon di e medidananlokalrelashoná ku Covid-19a resultá den subida di e kantidat di turista na luna di yüni. E tendensia positivo aki na luna di yüni ta kontinuando na yüli i ta hasi sobrá di aña mustra prometedor pa loke ta trata kantidat di turista.
Pa luna di yüni un kantidat di 12.148 turista hulandes i 485 turista aleman a keda risibí. Total un kantidat di 13.541 turista prosedente for di Europa a keda risibí na luna di yüni. Na yüni, 55% di e turistanan prosedente for di Europa a keda den un ‘resort hotel’ (esta hotèl chikí, grandi i bùngalo). For di Estádos Unídos un kantidat di 4.763 turista a bishitá Kòrsou na luna di yüni. E kantidat di turista for di Estádos Unídos ta moviendo den bon direkshon mirando ku awor turistanan for di tur 50 estado por bishitá Kòrsou.
For di region di Sur Amérika un total di 1.381 turista di estadia a bishitá Kòrsou, 46% ta prosedente for di Colombia miéntras 15% ta prosedente di Brazil. For di Karibe un total di 1.003 turista di estadia a keda risibí na yüni. Mayoria di e turistanan aki ta prosedente di e paisnan den Reino Hulandes. “Ku riba 21 mil turista di estadia na yüni i yegada di e promé barkunan krusero desde mart 2020, por bisa ku rekuperashon den kantidat di turista realmente a start. Ku un grado di bakunashon haltu lokalmente i e kantidat abou di kasonan positivo, Kòrsou ta keda un destinashon atraktivo pa bishitantenan. Pa e motibu aki nos ta mira padilanti riba kontinuashon di e tendensia positivo aki den kantidat di turista”, asina CEO di CTB, Paul Pennicook a remarká.


text:
Shonnan e weekend aki ta ‘game on’! Dos dje ekiponan mas poderoso den domino a dicidi di haci e unico Domino Square Garden na Aruba nan campo di bataya!
Si shonnan, diasabra awo 7 di maart, cuminsando pa 8’or di anochi, e poderoso Team Balashi Knights lo enfrenta nada menos cu e trabuconan di Team Biba Lekker! Siman pasa caba full e bario di Calabas y Kudawecha a sinti un temblor pasa ora cu Team Snor a raspa Team Sero Blanco, pero prome cu nos por publica relato di esaki, nos tin cu caba c’un investigacion urgente den posibel caso(nan) di divorcio a causa di e anochi turbulento y desastroso aki pa Team Sero Blanco!
Ya caba nos tin nos investigado priva, e conocido Dr. Phil di Lighthouse Investigation Services, trahando full speed ariba esaki. Pues, e weekend aki ta trata di e conocido ‘un pa tera, un pa lama’ entre e dos teamnan grandi cu ta bay enfrenta otro! Team Balashi Knights ta wordo considera e actual number uno di Aruba, y Team Biba Lekker tin nomber di ta e number dos, aunke cu segun nan e weekend aki lo ta e weekend caminda nan lo postula nan mes como e number uno indiscutiblemente!


text:
Na unda bo mester mèldu?
E eksaminashon ta tuma lugá na e departamento di funshonamentu di kurason, piso 1, edifisio H3
Durante e eksaminashon
- Durante e eksaminashon e tékniko di pacemaker semper ta monitoreá batimentu di bo kurason. Pa hasi esaki posibel e tékniko ta buta un gas muhá ku un klamp na bo pòls i ènkel.
- E tékniko di pacemaker ta hasi vários midí. E pacemaker ta warda hopi informashon ku nos por lesa. Tin bia mester ahustá e setting. E koperashon entre e pacemaker i bo propio kurason mester ta mas mihó posibel. Un kabes di telemetria spesial ta buska kontakto ku bo pacemaker. E tékniko di pacemaker ta posishoná e kabes di telemetria aki riba bo pechu kaminda e pacemaker ta situá.
Por ta asina ku bo ta sinti algu durante e midimentu. Esaki por ta un sentimentu suave òf pisá den bo kabes òf batimentu di kurason. E sentimentu por varia pa persona. Bo por eksperensiá esaki komo desagradabel, pero e no ta hasi doló. E tékniko di pacemaker ku ta hasi e eksaminashon ta trata na tene e momentunan aki mas breve ku ta posibel. Si e tékniko di pacemaker mira kualke partikularidat durante e eksaminashon, e ta pasa e informashon aki pa bo kardiólogo.
E eksaminashon ta dura mas o ménos 30 minüt.
Despues di e eksaminashon
Kiko ta sosodé despues di e eksaminashon?
Kas
Despues di e eksaminashon bo por bai bo kas.
Bo tin pregunta?
Si bo tin pregunta tokante e pacemaker, bo por hasi esaki na e tim di pacemaker, na number di telefòn 745-0023. Bo por alkansá nan riba dianan di trabou entre 8.30 di mainta pa 4.30 di atardi.


text:
Relaciona cu e crisis cu a presenta debi na Coronavirus, Gobierno di Aruba a caba di anuncia cu lo prohibi tur vuelo yegando nos isla, pues separa di Europa, awor tambe for di Merca y Latino America. Lo permiti si pa avionnan por sali cu turistanan for di nos isla. Vuelonan cu lo permiti toch, ta avionnan treciendo Arubianonan y residentenan bek pa nos isla. E decision ta drenta na vigor diamars awor dia 17 di maart pa dia 31 di maart 2020. Despues lo evalua e situacion pa dicidi si ta cambia di decision of ta mantene e decision mas largo.
Prome Minister mr. Evelyn Wever-Croes a pidi ciudadanonan pa tuma e asunto aki na serio. Ta pidi tur Arubiano den exterior pa regresa nos isla mesora. Tambe ta conseha ciudadanonan pa NO biaha pasobra no tin garantia cu e aerolinea lo trece Bo bek, debi na e crisis aki.
Pa loke ta eventonan, ta pidi ciudadanonan pa evita di bay fiestanan, luganan publico cu aglomeracion, etc. A nota cu den e ultimo dianan toch tabatin varios hende cu a sali bay fiesta y eventonan cu a continua den forma ilegal. Tene cuenta cu asina ta expone Bo mes pa por contagia cu un virus asina.
Na sector priva, ta pidi pa permiti pa trahadonan por traha for di cas, adapta orarionan y cuida e trahadonan mas cu ta posibel. Gobierno di Aruba a haci mesun cos, pidiendo e departamentonan pa evita aglomeracion di publico y permiti trahamento for di cas tambe.
Minister Dangui Oduber a bisa nos den un entrevista separa na final di e conferencia di prensa cu Gobierno a laga cera scolnan, para tur evento publico y cu awe a para tur vuelo biniendo Aruba. E ta un decision pisa y lo tin impacto economico serio pa nos isla, pero e ta pa salvaguardia salud di nos ciudadanonan.


text:
Pa LABdeMED ta importante ku abo komo kliente tin akseso den bo archivo médiko. Aki den tin bo informashon personal i e resultadonan di bo tèstnan di laboratorio. Bo por wak e resultadonan online na un momentu ku ta mas mihó pa’bo. Asina bo no tin nodi di warda sin tin mester riba bo resultado i bo ta mihó prepará riba e kòmbersashon ku dòkter di kas òf bo speshalista.
Akseso
Komo kliente di LabdeMed bo por hasi uso di nos portal pa pashèntnan protehá. Naturalmente mester sigui algun stap promé. Aki bou bo ta lesa kon bo ta haña akseso na e serviso on line gratis akí.
Paso 1 – Mèldu na ofisina prinsipal
Mester presentá personalmente na resepshon na nos ofisina prinsipal. Pa por garantisá bo privasidat, ta nesesario pa bo legitimá bo mes ku un dokumentu di identifikashon bálido. Despues ku a yena e formulario di registrashon, por mèldu online den e portal di pashènt di LABdeMED.
Paso 2 – Registrá online
Mester registrá promé. Via di e konekshon mas abou, bo ta yega na e pantaya di akseso unda bo ta yena bo emailadrès. Denter di algun minüt bo ta risibí un mail di konfirmashon ku un konekshon pa bo aktivá bo kódigo di akseso.
Paso 3 – Aktivá bo kódigo di akseso
Via di e konekshon den e mail di konfirmashon, bo ta aktivá bo propio kódigo di akseso, ku kual bo por drenta di awor pa dilanti. Den kaso bo lubida bo kódigo di akseso, bo por pidi un kódigo di akseso nobo via di e tab “Forgot Password”.
Paso 4 – Drenta i usa portal di pashènt
Bai na pantaya di akseso via e boton di entrada riba e página akí. Ku bo emailadrès i bo kódigo di akseso bo ta haña entrada na bo archivo personal den kua tin tur bo resultadonan di laboratorio na un manera visibel.
Konsulta ku dòkter di kas òf speshalista
Nos ta konsehá seriamente pa bo repasá bo resultadonan ku bo dòkter di kas of speshalista. E tin akseso na e informashon kompletu ku ta nesesario pa kontrolá bo salú. Tèstnan ku tin resultado di impakto, na promé instansia no ta aparesé den portal di pashènt.
Base di dato protehá
Bo privasidat ta kompletamente garantisá den e área protehá di nos portal di pashènt. LABdeMED ta apliká reglanan di privasidat di Lei Protekshon Informashonal Personal i Lei General di Protekshon di Dato [Landsverordening Bescherming Persoonsgegevens (LBP) & de Algemene Verordening Gegevensbescherming (AVG).]
Pregunta
Bo tin pregunta tokante uso di e portal di pashènt of problema di akseso? Tuma kontakto ku un di nos kolaboradónan via 736 1030 òf info@labdemed.org


text: 9 Mi ta papia e bèrdat en konekshon ku Kristu; mi no ta gaña, ya ku pa medio di spiritu santu mi konsenshi ta duna testimonio huntu ku mi,2 ku mi tin un tristesa profundo i un doló kontinuo den mi kurason.3 Pasobra mi ta dispuesto di ta separá for di Kristu komo esun maldishoná, si esei lo a yuda mi rumannan, mi famia segun karni,4 esta, e israelitanan. Nan ta esnan ku Dios a adoptá komo yu, esnan ku el a duna gloria, pakto, e Lei, promesa i tambe e privilegio di rindi sirbishi sagrado.5 Nan ta tambe desendiente di e antepasadonan for di ken Kristu a bini segun karni. Dios, ku ta riba tur, sea alabá pa semper. Amèn.6 Ma no ta manera kos ku e palabra di Dios a faya. Ke men, no ta tur ku a nase di Israel ta israelita,7 ni no ta pasobra nan ta desendiente di Abraham nan tur realmente ta su yu, ma ta pará skirbí: “Esnan ku lo ser yamá ‘bo desendientenan’ lo bini mediante Isak.”8 Es desir, no ta e yunan ku a nase den karni ta realmente yu di Dios, pero ta e yunan di e promesa ta ser konsiderá komo desendiente.9 Pasobra Dios a duna e siguiente promesa: “Otro aña na e tempu akí lo mi bini, i Sara lo haña un yu hòmber.”10 Ma no ta e tempu ei so Dios a duna un promesa, sino tambe ora Rebeka a konsebí oochi pa medio di Isak, nos antepasado.11 Ora nan no a nase ainda ni no a praktiká nada bon òf malu (pa e skohementu segun e propósito di Dios por sigui dependé, no riba obra, sino riba Esun ku ta yama),12 Dios a bisa Rebeka: “Esun mayó lo ta esklabo di esun mas yòn.”13 Manera ta pará skirbí: “Mi a stima Yakòb, pero mi a odia Esou.”14 Kiko nos lo bisa anto? Ku Dios ta inhustu? Apsolutamente ku nò!15 Pasobra el a bisa Moises: “Lo mi tene miserikòrdia di esun ku mi ke tene miserikòrdia, i lo mi mustra kompashon na esun ku mi ke mustra kompashon.”16 Pues, e skohementu di Dios no ta dependé di esun ku ta deseá ni di esun ku ta hasi hopi esfuerso,* sino di Dios, kende ta tene miserikòrdia.17 Pasobra den e Skritura Dios ta bisa Fárao: “Pa e motibu akí mes mi a laga bo keda na bida, pa mi por demostrá mi poder pa medio di bo, i pa mi nòmber ser deklará riba henter e tera.”18 Pues, e ta tene miserikòrdia di esun ku e ke, ma e ta laga esun ku e ke bira tèrko.19 P’esei lo bo bisa mi: “Pakiko Dios ta kulpa* hende ainda anto? Pues ken por resistí su boluntat?”20 Pero ken abo ta, o hende, ku bo ta tribi di kontestá Dios? Akaso e kos formá di klei por bisa esun ku a form’é: “Pakiko bo a traha mi asin’akí?”21 Bo no sa ku e trahadó di pòchi di klei tin outoridat riba e klei pa traha for di e mesun klòmpi un pòchi pa uso onorabel, i un otro pa uso ku no ta onorabel?22 P’esei, kiko si Dios a soportá ku hopi pasenshi pòchinan di rabia prepará pa destrukshon, aunke e tabatin e boluntat pa demostrá su rabia i pa duna di konosé su poder?23 I kiko si el a hasi esaki a fin di por duna di konosé e rikesa di su gloria riba pòchinan di miserikòrdia ku el a prepará di antemano pa gloria,24 esta, nos, ku el a yama no solamente for di entre e hudiunan sino tambe for di entre e nashonnan?25 Ta manera e ta bisa tambe den e buki di Oséas: “Esnan ku no ta mi pueblo, lo mi yama ‘mi pueblo,’ i e muhé ku mi no tabata stima, lo mi yama ‘stimá’;26 i na e lugá kaminda mi a bisa nan: ‘Boso no ta mi pueblo,’ ei nan lo ser yamá ‘yu di e Dios bibu.’”27 Ademas, Isaías a sklama relashoná ku Israel: “Aunke e kantidat di e yunan di Israel por ta manera santu di laman, ta un restu so lo haña salbashon.28 Pasobra Yehova lo regla kuenta ku hende ku ta biba riba tera, i lo e hasi esaki kabalmente i sin tarda.”29 Ademas, manera Isaías a bisa di antemano: “Si Yehova di ehérsitonan no a laga desendiente pa nos, nos lo a bira meskos ku Sódoma ku Gomora.”30 Kiko nos lo bisa anto? Wèl, ku hende di e nashonnan, aunke nan no a hasi esfuerso pa sigui tras di hustisia, a bira hustu den bista di Dios pa motibu di fe;31 ma Israel, aunke nan a hasi esfuerso pa sigui tras di hustisia ku ta basá riba lei, no a kumpli ku e lei.32 Pakiko nò? Pasobra nan a hasi esfuerso pa sigui tras di hustisia, no mediante fe, ma supuestamente mediante obra. Nan a trompeká riba e “piedra di trompeká”;33 manera ta pará skirbí: “Wak! Mi ta pone den Sion un piedra di trompeká i un baranka ku ta kousa kaida, pero esun ku pone su fe den dje lo no keda desapuntá.”


text:
Kompetensianan
Kompetensianan di Parlamento
Pa yuda Parlamento den kumplimentu di su tareanan, Parlamento tin kompetensianan importante:
Derechi di Inisiativa:
Parlamento por ta e inisiadó pa traha òf adaptá Leinan nobo. Kada parlamentario tin e derechi di Inisiativa.
Derechi di Enmienda (Kambio):
Parlamentarionan tin e derechi pa hasi kambio òf adaptashon na un proyekto di Lei promé ku nan aprob’é.
Derechi di hasi Pregunta:
Parlamentarionan tin derechi pa hasi pregunta na Ministernan enkuanto e maneho ku nan ta hiba.
Derechi di Interpelashon (Kuestioná):
Parlamentarionan, ademas di tin e derechi di hasi pregunta na un Minister, por pidi Parlamento pa un Minister responsabilisá su mes di e maneho ku e ta hiba.
Derechi di Presupuesto:
Parlamentarionan tin e derechi di tin un bista kla riba entrada i gastunan di Gobièrnu, siendo esnan ku a aprobá e presupuesto di Pais i a hasi e kambionan nesesario.
Derechi di Enkuesta:
Parlamentarionan tin e derechi di pidi Parlamento pa investigá un tópiko spesífiko. Den un kaso asin'aki Parlamento por embolbí kualke instansha òf personanan partikular (pafó di Gobièrnu) den e investigashon profundo aki. Esaki nos ta yama derechi di Enkuesta.


text:
CFC ta risibi un ‘face lift’ p’e konsierto di Burna Boy
CFC ta risibi un ‘face lift’ p’e konsierto di Burna Boy
Otro siman dia 28 di òktober lo ta tremendo!
WILLEMSTAD: Miéntras e dianan ta aserkando, preparashonnan ta intensivá pa nos bai kontra dia 28 di òktober fecha riba kual e magno konsierto di Burna Boy ta tuma lugá. Naturalmente e tim lokal ta hasiendo tur loke ta nesesario, no únikamente p’e konsierto ta tòp, pero pa e resultá un eksperensia total pa tur ku bishitá Curacao Festival Center (CFC) djabièrnè dia 28 di òktober. Asina por menshoná ku CFC a risibi un ‘face lift’ di manera ku tur bishitante por sinti nan mes great djabièrnè anochi. SUN SPLASH i e tim lokal a hasi reparashon na e bañonan, bar i algun área prinsipal na unda públiko lo trafiká, meskos tambe na e murayanan paden. Naturalmente ora un artista bin Kòrsou ke mustra e mihó ‘kara’ di nos isla. Pues, ademas di trese e artista pa Kòrsou disfrutá a invertí tambe, kontribuyendo na mantenshon di e sentro di festival mas grandi na Kòrsou.
Ambiente lo forma den sekshon general:
E sekshon general, lo ta yen di ambiente i esei por konkluí na e ritmo di benta di karchi. Despues ku a anunsiá ku sekshonnan di VIP a ‘sold out’ i ku tin djis algun shen karchi mas di VIP standing ‘location’ , niun hende ke keda afó di e konsierto. Tur wowo a bai riba general; mundialmente esaki ta e sekshon na unda ku e ambiente ta konsentrá. E pre-show ta kompletu! Entre FMG, B’JAY ku su live band, MC Chris Strick, MC Don T, Dj Krokzz, Dj Fab i Dj Lambo lo forma e ambiente pa ora Burna Boy subi esenario. Ta pidi pa tur hende tuma nota ku ta importante pa for di 6’or kuminsá forma liña di entrada. Portanan lo habri 7’or di anochi i lo kuminsá mesora ku e line-up, un tras di otro.
Pendiente pa bo radio emisora faborito; e siman aki nan lo forma e hype, regalando karchi ku diferente gimmick pa oyente di manera ku dia 28 di òktober tur hende por kanta huntu ku Burna Boy! Fanátikonan ke ta serka di artista ta p’esei mes a hasi e konsierto aksesibel pa tur hende. SUN SPLASH, Key Caribe i Unique Productions ta invitá Kòrsou p’e konsierto di BURNA BOY ku su banda aki na Kòrsou! Karchinan ta optenibel na tur punto di benta i riba caribbeanticketshop.com


text:
Diabierna atardi riba J.E Irausquin blvd net dilanti Eagle Beach ta sosode un accidente unda chauffeur di un hyundai no a calcula su distancia cu e caminda a subi poco dilanti pa mira e trafico na man robes biniendo for di Eagle/Oceania e front dilanti a bay riba caminda y un yaris a pasa ranca esaki. E hyundai a keda sin front, ambos auto a keda kibra, no tabata tin ningun persona herida. Polis di trafico y roadservice tabata presente pa atende cu e accidente.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
20Nos alma ta warda binimentu di SEÑOR, E ta nos yudansa, E ta nos eskudo. 21Sí, nos kurason ta kontentu kunÉ, nos ta pone nos konfiansa den su nòmber santu. 22Bo amor i bondat, SEÑOR, keda riba nos, manera nos
Prov. 23:17-18
17No envidiá esnan ku n’ ta wòri ku Dios, mihó bo sòru pa semper abo tin rèspèt di SEÑOR. 18E ora ei bo por warda un futuro yen di speransa yega, i lo bo n’ keda desapuntá den loke bo
Gal 3:26-27
26Boso tur ta yu di Dios pa medio di fe den Kristu-Hesus, 27pasobra ora boso a uni ku Kristu pa medio di boutismo, boso a keda bistí ku Kristu.


text:
Radio amateur
Si bo kier transmiti como radio amateur e ora bo mester di un permiso. Un formulario (Verzoek amateursstation) pa instala un stacion amateur bo ta haya na Departamento di Asunto di Telecomunicacion (DTZ). Ora di haci e peticion bo tin cu entrega e documentonan menciona aki bou:
- Un copia di bo prueba di autorisacion como radio amateur;
- Un copia di e prueba di identidad valido.
Mas informacion no ta disponibel
Instalacion di radiotelefon riba un barco of boto
Si bo ta desea di instala un sistema di radiotelefon abordo di bo barco of boto, bo mester di un permiso. Bo bo por yena y entrega un formulario (Radiotelefonie op vaartuig-persoon) na Departamento di Asunto di Telecomunicacion (DTZ). Bo tin cu entrega e siguiente documentonan;
- Un permiso valido di nabegacion;
- Un prueba di identificacion valido.
Si ta regarda un compania e ora por yena y entrega un formulario (Radiotelefonie op vaartuig-bedrijf) na Departamento di Asunto di Telecomunicacion (DTZ). Ora di haci e peticion mester entrega e siguiente documentonan:
- Un copia di e prueba di registracion di e compania na Camara di Comercio, no mas bieu cu tres (3) luna;
- Un copia di e permiso di establecimento di e compania;
- Un copia di e permiso di directiva, si e director no ta Arubiano.
Mas informacion no ta disponibel.
Mobilofon
Pa uzo di mobilofon un permiso ta necesario. Un formulario (mobilofon) pa un permiso di mobilofon ta obtenibel na e Departamento di Asunto di Telecomunicacion (DTZ). Mester trece e siguiente documentonan ora di haci e peticion:
- Un copia di e prueba di registacion di e compania Camara di Comercio, no mas bieu cu tres ( 3) luna;
- Pa un NV, e permiso di establecimento en cuestion
- Si e director no ta Arubiano, tambe e permiso di directiva.
Mas informacion no ta disponibel ainda.
Frecuencia
Informacion no ta disponibel.


text:
Den e caso di Paola Kock, polis cu nan a retira di su funcion pa menciona nomber di un colega, ta hayando un rabo largo. No solamente e dossier y e historia di esaki ta mustra den un persecucion politico, pero ta mustra tambe cu a comete erornan grandi. Eror di kende(nan) si por a causa un daño na investigacion IBiS y pone cu 3 miyon florin hinca den esaki bay perdi.
Paola Kock ta e funcionario policial cu e yiu di actual Minister di Husticia a conta riba e actonan inmoral cu lo tabata pasa cu ne momentonan cu e ta cerca su tata (Minister di Husticia actual Rocco Tjon). For di e momento ey a obstaculisa su trabou y crecemento den Cuerpo Policial, te ora cu a haya loke ta bisa ta un motibo valido pa retir’e. Sinembargo Corte di Prome Instancia a bisa cu e decision pa retir’e ta uno mucho drastico. Gobierno toch a dicidi di apela e caso cu a wordo trata un siman atras.
Manera abogado Illes a bisa, con e simpel presencia di Kock na cas di e sospechoso Paul Croes por perhudica un investigacion. Tur lo contrario a sosode. Kock a duna informacion na KPA pa evita cu ta perhudica e investigacion. Esaki a sosode na momento cu un ex-chauffeur di un minister a nota movecion di hende riba su tereno na e vehiculo di e ex-minister y a sospecha cu tabata miembronan di RST.
Tambe a ser papia di un video cu bisiñanan lo tabatin den nan poder di e movecionnan aki. Na momento cu su casa a cont’e kico e chauffeur a mira, mesora Kock a yama su hefe pa inform’e di esaki pero e no a contesta y na su turno a tuma contacto cu su colega polis, Ludy Wix, pa e informa su hefe di loke ta pasando. Den e caso aki ni Ludy Wix ni Fredson Panneflek no a traha un rapport di e informe cu Kock a informanan di dje. Despues di mas di 1 aña Ludy Wix ta declara cu Kock no a bis’e cu e informacion tabata pa wordo pasa pa e hefe.
Pa un relato mas amplio, lesa TREMPAN.


text:
Whelee rides was a project to give away free rides every week to 3 people in a wheelchair so that they can go out and do social and recreational activities. Despite the lockdowns we were able to give more than 30 people in a wheelchair a free ride to go dining for free at a restaurant, go swimming under the guidance of a aqua-therapist or a free ride to a destination of their own choice.
These are some of the reactions in papiamentu:
Orville Winklaar – Bishita
Bondia aki ku Velvet Winklaar, mama di Orville Winklaar. Dia 28 du februari ultimo nos a bai pasa un ratu ameno na Mambo Beach Boulevard. Chayffeur y Photografo di Alton Paas Foundation a bin buska nos na kas pa hiba nos Boulevard. Shonnan esaki tabata un experiencia uniko, paso dimes mi no por Sali fasil ku Orville. Y día ku mi a haña un mail bisando ku Orville a gana e trip pa por bai unda ku e kier, mi a keda hopi kontentu pe ja mi por a Sali ku ne un ratu. Orville a disfruta tantu di e transport pa hibe Mambo y tambe pa trese kas bek.
Según mi e no tabatin ni gana di Sali foi e auto ku a buska nos hahaha. Tabatin un esperiensia fantastiko. Bal un ripitishon.
Jorge Sille – laman
Moru bon dia, Prome luga masha danki ku mi por a haña e premio di bai laman kual masha día mi no por a hasi. Mi a keda hopi kontentu i mi por a sali un ratu for di kas. Mi a bai laman riba día 14 di mart. Mi a wòrdu buska na kas pa bai laman. Tur kos a bai bon mi a pasa hopi bon. Masha danki. Danki na mi shofur tambe – Jorge Sillé
Tabata spannend paso bo no sa kiko bo ta bai verwagt i kuantu bo mes por. Pero Belinda a hasi mi tata gerust dor di papia ku ne i puntre algún kos pa dune mas konfiansa i según tempu tabata bai, bo por a mira ku el a ontspan su mes i gosa di e momento. Hopi danki na Boso tur di AP Center ku a hasi esaki posibel. Sigi ku e bon trabao. Dios bendishona boso tur. Masha danki di parti su yu – Rayenne Sillé.
Sherman Mercilia – restuarant
Boso sa di pone den spotlight e grupito chikitu di VIP den nos komunidat, ku masha poko ta haña atenshon. Nos no ta para ketu na esaki, di kuantu esfuerso i fe e personanan aki tin i ta hasi pa nan bida, apesar di nan situashon. Ki bunita e gesto ku boso ta bezig kune pa e grupito di VIP aki. Un momentu di por malkria e persona nan aki ku un regalo.
Nos a disfruta huntu ku nos ser keri den un ambiente ameno na e restaurant ku masha bon servisio di e trahadornan. Paso nos a sinti e trato speshal aki, espesialmente mi tata.
See the video below for some others images and reactions in papiamentu:
Partners:


text:
Awe mi tawata tin un reunion fructifero cu sr. Armand Hessels di Stichting Deugdelijk Bestuur Aruba. A papia riba diferente topico manera entre otro con nan ta percibi e maneho financiero actual y e proceso pa implementa un “National Integrity System”.
NATIONAL INTEGRITY SYSTEM
Manera ta conoci algun tempo pasa Prome Minister sra.mr. Evelyn Wever-Croes a firma un “memorandum of understanding” cu Stichting Deugdelijk Bestuur Aruba pa yega na un “National Integrity System”. Esaki sigur ta un paso significante pa fortifica practicanan di bon gobernacion. Den cuadro di esaki tin cooperacion cu Saxion Hogeschool, cual ta un di e Institutonan renombra riba e materia aki. Ya caba a inicia e investigacion aki y 15 di April e profesornan en cuestion lo ta na Aruba pa papia cu diferente “stakeholders”, entre otro Gobierno y Parlamento.
INVITACION PA SIMPOSIO
Durante reunion sr. Hessels a extende un invitacion oficial pa participa na un simposio na fin di aña. Un tremendo iniciativa cu lo atende aspectonan manera modelonan democratico, cultura politico y gubernamental. E simposio aki lo conta tambe cu contribucion di profesornan di Universidad di Leiden.
PA CONCLUI
Na final di e reunion no por a keda sin toca e parti di Aruba su finanzas publico. Sr. Hessels a duna di conoce cu ela tuma nota di e reaccion di CAFT riba e cifranan di realisacion di 2019. Apesar cu sr. Hessels ta boga pa mas atencion pa gastonan di personal, e ta enfatisa cu e reaccion tawata positivo y cu e mes tambe ta haya esaki positivo. Den e reaccion di CAFT a wordo subraya cu Gabinete Wever-Croes a uza 33 miyon florin menos di locual tawata presupuesta y tambe gasto di personal a baha.


text:
BONEIRU.
RACHYT SARAGOZA A MANDA UN KARTA BISA KU E NO KIER TA PRESENTE PERO SU ABOGADO SI LO TEY.
E 6 VENZOLANO NAN SI TABATA PRESENTE.
FRANCISCO CARRASQUEL
CHANON RIVERA
WILLIAM PADILLA
NITZAEL PADILLA
FRANCISCO PADILLA
JOSE ENRIQUE EXPOSITO PEREZ.
UPDATE:
Wes a disidi awe mainta na Boneiru ku kaso “DRUM” (atrako armá i morto di polis Freddy Bakx 17 augustus 2016) ta kontinuá 24 di februari 2017 atrobe komo di dos tratamentu proforma.
E kaso ta bai keda trata ku kontenido 15, 16 i 17 mei 2017.
Den e kaso aki tin 7 sospechoso. Nan ta 6 Venezolano i 1 Boneriano.
FOTO NAN DI LIVE FM.
FUENTE: AIMED AYUBI.


text:
Dino Nicolina hunto cu un grupo di persona a bin Aruba pa un evento di brommer pero a cancela esaki prome cu nan a yega. Nan a bin pa un momento dushi, aunke cu nan a pensa cu esaki lo pasa. A load e brommernan di cual un par ta bay awe y otronan ta bay mañan. Dino Nicolina a yega aeropuerto pa su vuelo di 1:00pm, pero a haya sorpresa cu esaki a cancela. Nan a bis’e cu no tin vuelo pero a bay check ki ora tin p’asina e por bay Corsou.
E ta kere cu mañan e lo bula bek pa Corsou, pero eigenlijk e mester a biaha diahuebs. “Si tur hende dicidi di bay, e ora niun hende no kier keda”, el a bisa. Ora cu kier a bay Corsou no ta worry pa paga, pero el a paga caba y ta mustra cu e lo mester paga un biaha mas. Segun Dino Nicolina, e no sa si nan ta dje flexibel ey. El a paga su ticket via internet, di cual el a paga $20 otro $40 pero awo e kier bay Corsou.
Tin di nan kier bay, tin di nan no kier bay pasobra nan stima Aruba. Tin di nan kier bay diahuebs y no kier bay prome cu e dia ey. Mayoria cu ta hunto a dicidi di bay entre awe y mañan. Ta haci esaki pa evita cu Corsou cera su frontera y Dino Nicolina no ta imagina cu esey lo pasa. Pa evita cu esaki bira mas pio nan a opta pa regresa Corsou, pero lo regresa si.
Tur a percura pa ta preveni pa loke ta e virus. Si un lubida algo un otro tin, pasobra no sa ki momento por pasa y ta pasa man na cara. Maske cu cana cu “mondkapje” esey no ta yuda hopi. No ta dificil pa hay’e y loke cu mester haci ta bebe vitamina C y mantene e “immune system” halto. E ta un virus cu un toke extra cu ta ataca e pulmon. E ta kere cu si e “immune system” ta halto, e mester por want’e.


text:
yannick roos
-
Barranquilla2018
Elias y Yannick ta conta di nan participacion na Cali
Elias Halabi y Yannick Roos ta conta di e Weganan Centroamericano y Del Caribe.Read More »
-
Barranquilla2018
Competencia di Bowling Masculino a termina
Despues di 5 dia di competencia, awe a finalisa e competencia di Bowling masculino Awe na Cali, Colombia a tuma…Read More »
-
Barranquilla2018
Bowling ta sigi na Cali
Awe mainta a start e weganan di Doubles di Bowling na Cali. E atletanan Yannick Roos hunto cu Elias Halabi…Read More »
-
News
Yannick ta logra medaya
Yannick Roos ta logra medaya di Brons den e Campeonato Sudamericano Juvenil di Bowling 2018 na Santiago de Chile. Den…Read More »
-
Cochabamba
Medayistanan ta bek
Nos medayistanan di bowling a regresa cas bek. Algun rato pasa nos medayistanan Thashaina Seraus y Kamilah Dammers- Naddall hunto…Read More »
-
Cochabamba
Yannick cu un bon bataya
Bolichero Yannick Roos ta duna bon bataya pero no ta logra avansa pa e ronda final den e XI Juegos…Read More »
-
Cochabamba
Yannick nr5 pa e gran final
Bolichero Yannick Roos ta logra clasifica como e number 5 pa e gran final individual den e XI Juegos Suramericanos…Read More »


text:
Dos siman despues di huramentá komo Parlamentario riba 2 novèmber 2012, mi a hasi e mandatario di Tráfiko i Komunikashon e siguiente pregunta den un reunion di Staten: “Kiko ta bai hasi pa regulá bulamentu di ‘drones'”. Promé ku e mandatario kontestá, mi a top’é pafó durante un pousa. Ku un sonrisa e a bisami:”Alex, bo ke stòp di hòis? Drones? Ku aroplano mes, Dios sa. E kosnan ei ta pa paisnan grandi”.
Esaki ta djis un ilustrashon di hopi kos ku nos ta laga pasa den nos pais, posponé pa eternidat te na momentu ku e kos èksplotá den nos kara. Esaki tambe ta e kaso ku e peliger di ‘hacking’ ku vários pais a dekretá komo un peliger pa seguridat nashonal.
Manera nos sa, aña pasá ministerio di Maneho di Gobernashon, Planifikashon i Servisio Públiko (BPD) a keda di ‘hack’. BPD ta responsabel pa elekshon, datonan di nos poblashon, estadístika, datonan di tur ámtenar i archivonan nashonal. Nunka a bin un splikashon di Fòrti kiko a pasa.
Kisas mas prekupante ta ku apesar di esfuersonan interno di e aparato mes, mi tin informashon ku ni sikiera a instalá un sistema básiko di protekshon digital. Durante un siguiente ‘hack’ por resultá ku nos datonan ta riba kaya, kai den mannan indeseabel òf keda komprometé. Esaki lo por tin konsekuensia grave pa nos demokrasia i votamentu na mart. Ta esaki mester pasa pa nos tuma akshon?
Willemstad, Kòrsou


text:
ORANJESTAD, Aruba
Tanto personal di KIA como detenidonan tin tur atencion di gerencia di KIA. Director di KIA Sr. Gino Winklaar ta splica cu dos siman pasa ya caba a cuminsa cu charla pa personal na KIA mientras cu dialuna ultimo dokter di KIA a bay warda di polis San Nicolas unda el a duna un charla cu a keda graba pa tur e ‘first responder’ nan haya esaki pa yuda den conscientisacion na tur esunnan cu ta traha den e crisis aki. Pa loke ta e trahadonan di KIA, nan ta hayando debido atencion, a percura pa nan haya material pa nan por traha y ta tumando tur medida cu por y a publica esaki nan den KIA. Ta lamenta cu rumornan cu ta core cu no tin atencion pa e trahado y pashentnan cu malesanan infeccioso, esaki no ta corecto. KIA a bay asina leu di stop bishita mesora y a stop tambe transporte di detenidonan pa bay Corte. Actualmente ta poniendo den practicaĀ Tele justiceĀ unda ta uza video camara pa haci e entrevistanan cu Fiscal. Cu Tele justice ta evita mas contacto humano. Di parti gerencia di KIA ta tumando tur medida posibel pa evita contagio interno. Di parti gerencia tambe a aplica medida pa trahadonan cu a biaha ultimo dos siman pa un pais di riesgo a tuma contacto cu nan y palabra kico ta bay haci. Gerencia kier evita mas hopi posibel pa e virus drenta KIA. Si scucha e discurso di Ministro Presidente di Hulanda el a bisa cu tur hende por haya e virus y pa esey ta haci tur esfuerso pa e no yega e instituto. Pa full e instituto a print poster pa e presonan tuma precaucion. Tambe a papia cu tur preso pa loke ta bishita y den colaboracion cu preso a logra para bishita. Tambe a duna e presonan extra beltegoed y extra tempo pa nan por yama nan famia. E parti di conscientisacion den e instituto ta sigui manera a planea y esey ta bay


text:
ORANJESTAD,Aruba
COMPILA:
DIALUNA 16 DI MAART 2020 17:00 (21:00 UTC)
TEMPO:
AWE ANOCHI: PARCIALMENTE NUBLA CU UN POSIBEL AWACERO PASAJERO
DEN MARDUGA I MAYAN: PARCIALMENTE NUBLA CU UN AWACERO BREVE
TEMPERATURA MAXIMO 31 GRADO CELSIUS
TEMPERATURA MINIMO 26 GRADO CELSIUS
BAHADA DI SOLO : 6:50 PM
SUBIDA DI SOLO : 6:45 AM.
BIENTO:
FOR DI DIRECCIONEN ENTRE NOORDOOST I OOST I MODERA;
FORSA 3 TE 4 (12 TE 30 KM/ORA, 7 TE 16 NUDO).
DEN DIA BASTA FUERTE DEN RAFAGA;
FORSA 5 (31 TE 39 KM/OR, 17 TE 21 NUDO)
SITUACION GENERAL DI TEMPO PA PROXIMO 24 ORA:
UN DISTURBIO DEN E PARTINAN MAS ABOU I MEDIANO DI ATMOSFERA
DEN PARTI NOORDOOST DI CARIBE LO TRECE HUMEDAD DEN AREA I
TAMBE TA SORU PA UN BIENTO ZWAK TE MODERA. TEMPORALMENTE
MAS NUBIA LO BAI PASA RIBA REGION LOCAL CU LOCALMENTE
ALGUN AWACERO BREVE, ESAKI PRINCIPALMENTE DEN ORANAN
DI MARDUGA I MAINTA TREMPAN.
CONDICIONAN MARITIMO/ ESTADO DI LAMA:
UN ESTADO DI LAMA MODERA TA WORDU SPERA PA PROXIMO 24 ORA.
OLANAN TA FOR DI DIRECCION NOORDOOST CU HALTURA DI 3 TE
LOCALMENTE 5 PIA NA PARTINAN OOST TE NOORDWEST;
AVISO/ ALERTA: NINGUN
FENOMENONAN SPECIAL: NINGUN
POTENCIAL DI AWACERO PA PROXIMO 24 ORA: 1 TE 3 MM;
LOCALMENTE ESAKI POR VARIA.
REGISTRACION DI TEMPERATURA (GRADO CELSIUS) Y AWACERO (MM)
DEN ULTIMO 24 ORA:
AIRPORT : MAX 31 / MIN 25 / 0.0 MM
WESTPUNT: MAX 30 / MIN 25 / 0.2 MM
STA ROSA: MAX 31 / MIN 25 / 0.5 MM
PRONOSTICO DI TEMPO PA PROXIMO TRES (3) DIANAN:
VARIABLEMENTE NUBLA CU UN AWACERO PASAJERO.
BIENTO LO TA FOR DI DIRECCION NOORDOOST TE OOST;
MODERA; BASTA FUERTE DEN RAFAGA;
TEMPERATURA ( GRADO CELSIUS) MAX / MIN LO TA: 32 / 26
E PROXIMO BULLETIN LO WORDO PUBLICA DIAMARS 17 DI MAART 2020 17:00 (21:00 UTC)